OpenLLM-France/wikimedia huggingface dataset:
# Província de Naama

La província o wilaya de Naama (àrab: ولاية النعامة, wilāyat an-Naʿāma) és una província o wilaya d'Algèria. La seva capital és la ciutat de Naama. Aïn Sefra, Assela i Tiout són altres ciutats importants d'aquesta província.

## Característiques generals

El seu territori ocupa una superfície de 29.950 km², com la superfície de Bèlgica.
Des del punt de vista administratiu està dividida en dues daires (districtes), que són Mecheria i Aïn Sefra.
Aquests districtes estan al seu torn dividits en dotze baladiyahs (municipalitats):
* Ain Ben Khelil
* Aïn Séfra
* Assela
* Djeniane Bourzeg
* El Biod
* Kasdir
* Makman Ben Amer
* Mecheria
* Moghrara
* Naama
* Sfissifa
* Tiout

## Curiositats

A Tiout es conserven unes importants pintures rupestres del mesolític.

## Referències

* ↑ «Artes Figurativas I». A: Enciclopedia Temática Sopena (paper) (en castellà). Traducció de l'Enciclopedia Generale "Le Nove muse" de S.A.I.E. Editrice. Barcelona: Editorial Ramon Sopena, S.A., 1982, p.16-17. ISBN 84-303-0967-5 [Consulta: 15 desembre 2014].
* Office National des Statistiques, Recensement General de la Population et de l'Habitat 2008 Preliminary results of the 2008 population census. Accessed on 2008-07-02.
# Província de Muñecas

La província de Muñecas és una de les 20 províncies del Departament de La Paz a Bolívia. La seva capital és Chuma.

## Vegeu també

* Jaciment d'Iskanwaya
# Pronom reflexiu

Un pronom reflexiu és el pronom que fa recaure l'acció del verb sobre el subjecte, com a la frase "En Lluís es renta", en què l'agent i el receptor de "rentar-se" és la mateixa persona. La major part de les llengües indoeuropees posseeixen aquest tipus de pronoms, que sembla provenir dels primers estadis evolutius de la llengua comuna. El pronom pot mantenir concordança en gènere, nombre i cas amb el subjecte o ser una partícula neutra com passa també en la més part dels idiomes.
# Pseudogobio

Pseudogobio és un gènere de peixos de la família dels ciprínids i de l'ordre dels cipriniformes.

## Taxonomia

* Pseudogobio banggiangensis (Nguyen, 2001)
* Pseudogobio esocinus (Temminck i Schlegel, 1846)
* Pseudogobio guilinensis (Yang & Yang, 1977)
* Pseudogobio vaillanti (Sauvage, 1878)

## Referències

* ↑ The Taxonomicon Arxivat 2016-03-03 a Wayback Machine. (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
# Primer ministre de Tunísia

Aquesta és la llista de primers ministres de Tunísia després la independència en 1956, fins a l'actualitat.

## Monarquia (1956 fins a 1957)

| Partit polític | Color |
| Destour | |
| Néo-Destour | |

### Primers Ministres

| Nom | Nom | Nom | govern | govern |
| | Tahar Ben Ammar | | 20 de març de 1956 | 11 d'abril de 1956 |
| | Habib Bourguiba | | 11 d'abril de 1956 | 25 de juliol de 1957 |

## República (1957 fins a l'actualitat)

* Partit polític
* Néo-Destour - PSD
* RCD
* Ennahda
* Nidaa Tounes
* Tahya Tounes
* Ettakatol
* Independent

### Primers Ministres

| Nom | govern | govern |
| Bahi Ladgham | 7 de novembre de 1969 | 2 de novembre de 1970 |
| Hédi Nouira | 2 de novembre de 1970 | 23 d'abril de 1980 |
| Mohamed Mzali | 23 d'abril de 1980 | 8 de juliol de 1986 |
| Rachid Sfar | 8 de juliol de 1986 | 2 d'octubre de 1987 |
| Zine El Abidine Ben Ali | 2 d'octubre de 1987 | 7 de novembre de 1987 |
| Hédi Baccouche | 7 de novembre de 1987 | 27 de setembre de 1989 |
| Hamed Karoui | 27 de setembre de 1989 | 17 de novembre de 1999 |
| Mohamed Ghannouchi | 17 de novembre de 1999 | 14 de gener de 2011 |
| Mohamed Ghannouchi | 14 de gener de 2011 | 27 de febrer de 2011 |
| Béji Caïd Essebsi | 27 de febrer de 2011 | 24 de desembre de 2011 |

### Caps de govern de la República de Tunísia després el desembre de 2011

| Nom | govern | govern |
| Hamadi Jebali | 24 de desembre de 2011 | 13 de març de 2013 |
| Ali Laarayedh | 13 de març de 2013 | 29 de gener de 2014 |
| Mehdi Jomaa | 29 de gener de 2014 | 6 de febrer de 2015 |
| Habib Essid | 6 de febrer de 2015 | 27 d'agost de 2016 |
| Youssef Chahed |
| Youssef Chahed | 27 d'agost de 2016 | 27 de febrer de 2020 |
| Elyes Fakhfakh | 27 de febrer de 2020 | 2 de setembre de 2020 |
| Hichem Mechichi | 2 de setembre de 2020 | 25 de juliol de 2021 |
| Najla Bouden Romdhane | 29 de setembre de 2021 | 2 d'agost de 2023 |
| Ahmed Hachani | 2 d'agost de 2023 | actualitat |

## Vegeu també

* President de Tunísia
# Public Library of Science

La Public Library of Science (PLoS), la Biblioteca Pública de la Ciència, és un projecte sense ànim de lucre que té com a objectiu crear tota una biblioteca de revistes científiques, com altre tipus de literatura científica, sota llicències que permetin l'accés obert.

## Història

La iniciativa naix a començaments de l'any 2001 arran d'una petició de Patrick Brown, un bioquímic de la Universitat Stanford, i per Michael Eisen, un biòleg computacional de la Universitat de Califòrnia, Berkeley, i el Lawrence Berkeley National Laboratory. En aquesta es demanava a tots els científics que deixessin de publicar a revistes que no facilitessin de forma totalment lliure i gratuïta els seus continguts després de sis mesos de la seua publicació.
A partir d'aquell moment, amb la col·laboració del premi Nobel i antic director dels NIH, Harold Varmus, començaren a pensar a publicar ells mateixos seguint el mateix model de BioMed Central. Com a resultat, la primera revista, PLoS Biology, va veure la llum el 13 d'octubre del 2003. Aquesta revista i les que en seguiren estan publicades sota llicència Creative Commons Reconeixement (CC-by) .

## Vegeu també

* PLOS ONE
* Science Commons
* PLoS Medicine

## Enllaços externs

* PLoS
# Pristotis cyanostigma

Pristotis cyanostigma és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba al Mar Roig i al Golf d'Aden.

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rüppell, W. P. E. S. 1835-1838. Neue Wirbelthiere zu der Fauna von Abyssinien gehörig. Fische des Rothen Meeres. Frankfurt-am-Main. 1-148, Pls. 1-33.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Psephellus pulcherrimus

Psephellus pulcerrimus és una espècie de planta herbàcia de la família de les Asteràcies originària de l'Àsia Menor, Anatòlia i Caucas, la qual creix en tota mena de vessants rocosos, agrupant-se d'una manera molt compacta, ja que les seves arrels són molt resistents. Té les fulles platejades pinnatífides de color verd. Les flors són de color rosa i floreixen a l'estiu. És molt resistent, podent aguantar fins a 12 °C sota zero. És una planta molt mel·lífera, essent molt atractiva per a papallones, que realitzaran la funció de pol·linització.

## Referències

* ↑ «Psephellus pulcherrimus» a EOL. Data consulta: 29 de gener de 2014.
# Privilegi de Sant Feliu de Guíxols

El Privilegi de Sant Feliu de Guíxols fou un privilegi promulgat pel rei en Pere el Cerimoniós el 22 de juliol del 1365, que en confirmava un altre del rei d'Aragó Jaume el Conqueridor, i en virtut del qual es fixava l'estatut jurídic del Regne de Mallorca dins de la Corona d'Aragó. El Privilegi de Sant Feliu de Guíxols fou emès després de l'annexió del Regne de Mallorca a la Corona d'Aragó.
El privilegi atorgava als habitants del regne de Mallorca la condició de catalans, el gaudi dels oficis i dels beneficis del Principat de Catalunya, el dret a participar en les Corts Catalanes, i a tenir com a pròpies les Constitucions catalanes, els privilegis, i els Usatges de Barcelona.
En virtut d'aquest privilegi els representants de Regne de Mallorca, com a catalans, formaren part de la delegació de Catalunya durant el Compromís de Casp. Aquesta darrera clàusula fou revocada pel Privilegi de Gaeta (1439) promulgat pel rei Alfons el Magnànim.

## Referències

* ↑ «Privilegi de Sant Feliu de Guíxols». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Juraments del Sobirà de la Corona d'Aragó
* Batalla de Llucmajor
# Pujantell

Pujantell és una masia del municipi de Castellar de la Ribera, a la comarca catalana del Solsonès.

## Enllaços externs

* Article referit a aquesta masia - Fototeca del Solsonès
# Puya chilensis

Puya chilensis, és una espècie botànica terrestre de la família de les bromeliàcies i endèmica de Xile, distribuïda des de la regió de Coquimbo fins a la regió del Bío-Bío. Predomina cap a la costa encara que a la serralada costanera hi conviu amb Puya berteroniana. Creix a les zones rocoses costaneres, a faldons assolellats d'agrupacions de turons, sobre penya-segats, cingles o vessants pronunciades.
Pot arribar a mesurar fins a 4 m d'alçada. Les seves fulles de color verd fosc pel feix i més clares pel revers es troben reunides en una tija única, disposades en rosetes basals, i agrupades a la part superior, amb una textura molt dura i erectes. Posseeix fortes espines marginals, girades cap a la part basal de les fulles. Del centre de la roseta neix la tija floral que pot assolir fins a 5 m. La seva inflorescència consisteix en una espiga formada per nombroses flors de color groc verdós que floreixen al maig, mesurant de 5 a 7 cm de llarg, podent ser fèrtils o estèrils. El fruit és sec, amb tres valves que s'obren, i que donen sortida a nombroses llavors alades.
S'ha fet servir en medicina popular i per a la fabricació de teixits. Amb les seves fibres poden fabricar-se cordes. Els pescadors utilitzaven les tiges seques com a flotadors per a les xarxes, els quals es coneixen com a cardons. Les seves fulles tendres es consumeixen com a amanides i les tiges florals seques s'utilitzen per a la construcció d'habitatges lleugers, com a revestiment interior de sostres i parets. El seu cultiu al jardí no presenta cap problema.

## Referències

* ↑ «Puya chilensis» a EOL. Data consulta: 29 de gener de 2014.

## Enllaços externs

* Imatges de l'espècie
# Quentin Stafford-Fraser

James Quentin Stafford-Fraser participà en la creació de la Trojan room coffee pot, la primera webcam. Va escriure el programa que feu possible veure el pot de cafè en una pantalla d'ordinador.
Quentin va estudiar Informàtica a la Universitat de Cambridge. Va oeprar en el primer servidor d'internet de la Universitat de Cambridge el 1992 i treballà al projecte Interactive Whiteboard a l'EuroPARC Xerox de Cambridge.
Quentin va participar en el Virtual Network Computing original i en el servidor del sistema operatiu Windows al laboratori de recerca Olivetty.
Quentin és fundador i cofundador de diverses companyies i organitzacions com:
* Newhham Research (ara DisplayLink)
* Exbiblio
* El projecte Ndiyo.
* Cambridge Visual Networks (ara CEO).

## Enllaços externs

* pàgina personal Arxivat 2009-01-23 a Wayback Machine.
# Quentin Willson

Quentin Willson (Lyng, Norfolk, Anglaterra, 23 de juliol de 1957), és un presentador de televisió i expert en motor britànic. És el presentador més famós de programes de motor com Top Gear, Britain's worst Driver i Fift Gear.
Va estudiar Literatura Anglesa a la Universitat de Leicester. Als anys 90 era editor de la revista de motor: Buying Cars.
Entre 1991 i 2001 a treballar a la BBC, al programa setmanal Top Gear. També va presentar la sèroe clàssica de cotxes The Car's The Star i All The Right Moves, també a la televisió BBC.
Després de la cancel·lació de Top Gear, va deixar la BBC per anar al Channel Five, per presentar el programa de motor rival. En aquest canal, Quentin va crear el programa Britain's Worst Driver, que ha estat nominat com el millor reality show en els premis de Montreal, els Golden Globe.
A la temporada del 2004 Wilson també va participar en el programa Stricly come Dancing (programa similar a Mira Quien Baila), però el van expulsar. El 2004, Wilson va guanyar el Premi a l'escriptor sobre motor de l'any.
Quentin Wilson és considerat una autoritat definitiva del món del motor i és un consultor de moltes organitzacions i companyies (incloent la BP i Castrol Oil).

## Bibliografia

Ell va escriure regularment al The Sunday Mirror i va escriure els següents llibres:
* "Top Gear": Good Car Guide per Quentin Willson BBC Books 1993
* "Top Gear": Good Car Guide per Quentin Willson BBC Books 1994
* Classic Cars of the World per Quentin Willson and David Selby DK Publishing 1995
* Ultimate Classic Car per Quentin Willson, DK Publishing 1995. Republished with David Selby.
* Classic American Cars per Quentin Willson, DK Publishing 1997
* The Quentin Willson Guide to Used Cars: Everything You Need to Know per Quentin Willson Virgin Books 2001
* Quentin Willson's Cool Cars per Quentin Willson, DK Publishing. Second edition 2001
* Cars, A Celebration per Quentin Willson, DK Publishing 2001
* Great Car per Quentin Willson, DK Publishing 2001
* Ultimate Sports Car per Quentin Willson, DK Publishing 2002

## Enllaços externs

* Quentin Wilson a Internet Movie Database (anglès).
* entrevista a Quentin Wilson Arxivat 2011-09-04 a Wayback Machine. (anglès)
* columna del Sunday Mirror Arxivat 2008-04-10 a Wayback Machine. (anglès)
# Quentin S. Crisp

Quentin S. Crisp (Devon, 1972) és un escriptor britànic de ficció sobrenatural. Té un títol de Grau en japonès, per la Universitat de Durham. Ha viscut al Japó, i la literatura d'aquest país l'ha influenciat molt. La seva novel·la Shrike fou finalista, el 2009, als premis literaris Shirley Jackson.

## Bibliografia

* The Nightmare Exhibition, BJM Press (Chesterfield), 2001 (narracions)
* Morbid Tales, Tartarus Press (Carlton-in-Coverdale), 2004 (narracions)
* Rule Dementia, Rainfall Books (Calne, Wilts), 2005 (narracions)
* Shrike, PS Publishing (Hornsea, UK), 2009 (novel·la)
* "Remember You're a One-Ball!", Chomu Press, 2010 (novel·la)
* All God's Angels, Beware!, Ex Occidente Press (Bucarest, Romania) 2009; republicat per Chomu Press in 2012 (narracions)
* Defeated Dogs, Eibonvale Press, 2013 (narracions)
* The Cutest Girl in Class, Snuggly Books, 2013 (novel·la escrita en col·laboració amb Justin Isis i Brendan Connell)
* The Boy Who Played with Shadows, L'Homme Récent (Bucarest, Romania), 2015 (memòries; limitada a 85 còpies)
* Erith, Zagava (Düsseldorf, Alemanya), 2015 (novel·la; limitada a 100 còpies)
* Blue on Blue, Snuggly Books, 2015 (novel·la)

## Referències

* ↑ An Interview with Quentin S. Crisp Arxivat 2016-11-14 a Wayback Machine. a Tartarus Press
* ↑ Reggie Oliver, Mark Samuels, Quentin S. Crisp Sui generis: una recopilación 'weird'
* ↑ 2009 Shirley Jackson Awards Winners

## Enllaços externs

* Informació sobre les seves històries Arxivat 2011-07-19 a Wayback Machine.
* Crisp's blog
* entrevista amb Quentin S. Crisp
* Entrevista Arxivat 2011-07-08 a Wayback Machine.
# Quadern (plec)

* Per a altres significats, vegeu «Quadern».
Un quadern o plec, és un full plegat formant un conjunt de pàgines, que s'obté en un estadi del procés de producció d'un llibre. A aquest format s'hi arriba normalment doblegant els fulls de paper un cop impresos i abans de la seva enquadernació.
En el procés de producció de llibres, els fulls de paper impresos poden contenir diverses pàgines a cada cara i hauran de ser plegats el nombre de vegades que siguin necessàries, per tal d'aconseguir la mida final volguda, i poder finalment tallar-los.
Un foli és el cas en què el full imprès s'ha plegat només una vegada, i en cada full s'imprimeixen dues pàgines per cada costat. Si es plega dues vegades (in-quarto), s'obtindrien quatre pàgines per costat i si es plega tres vegades (in-octauo), 8 pàgines per costat.
Els fulls doblegats d'aquesta manera formen un quadern, que prové del llatí quaterni (quatre), perquè a l'origen, els quaderns tenien quatre pàgines de grandària foli. Genèricament es pot dir que un llibre està compost per diversos quaderns cosits.

## Mides de llibres

Generalment i segons la mida del full inicial (encara que n'hi ha d'altres):
| - | in-plano | in-folio | in-4° | in-8° | in-16 | in-18 |
| - | 63 × 90 | 45 × 63 | 31,5 × 45 | 22,5 × 31,5 | 15,7 × 22,5 | 15 × 21 |
| - | 55 × 70 | 35 × 55 | 27,5 × 35 | 17,5 × 27,5 | 13,7 × 17,5 | 11,6 × 13,8 |
| - | 50 × 65 | 32,5 × 50 | 25 × 32,5 | 16,2 × 25 | 12,5 × 16,2 | 10,8 × 16,6 |
| - | 45 × 56 | 28 × 45 | 22,5 × 28 | 14 × 22,5 | 11,2 × 14 | 9,3 × 15 |
| - | 40 × 52 | 26 × 40 | 20 × 26 | 13 × 20 | 10 × 13 | 8,6 × 13,3 |
| - | 36 × 46 | 23 × 36 | 18 × 23 | 11,5 × 18 | 9 × 11,5 | 7,7 × 12 |

## Referències

* ↑ Patricia Lockhart Fleming. «The Binding Trades». A: Patricia Lockhart Fleming; Yvan Lamonde. History of the Book in Canada. 2: 1840–1918. University of Toronto Press, 2004, p. 101. ISBN 9780802080127.
* ↑ Nicole Howard. The book: the life story of a technology. Greenwood, setembre 2005, p. 63–. ISBN 978-0-313-33028-5 [Consulta: 8 gener 2012].
* ↑ Rose Gonnella; Christopher J. Navetta. Comp It Up: A Studio Skills Foundation. Cengage Learning, 2 juliol 2010, p. 3–. ISBN 978-1-4283-2235-6 [Consulta: 8 gener 2012].

## Vegeu també

* Quart (llibre)
* In-folio
* Enquadernador
* Enquadernació
* Intons
* Signatura (codicologia)
Viccionari
# Radek Šírl

Radek Šírl (Rudná, 20 de març de 1981) és un jugador txec de futbol que actualment juga de centrecampista pel Zenit de Sant Petersburg rus. També va jugar al AC Sparta Praha i al Bohemians Praha. Juga de volant esquerre o lateral esquerre. Ha estat convocat per la selecció de futbol de la República Txeca.
Va ser part de l'equip del Zenit St. Petersburg que guanyà la Copa de la UEFA del 2008 derrotant el Rangers FC 2 a 0 en la final. El 29 d'agost de 2008 fou titular en el partit de la Supercopa d'Europa que enfrontà el seu equip, el Zenit de Sant Petersburg, contra el Manchester United FC, i que l'equip rus guanyà per 1 a 2.

## Referències

* ↑ «Acta de la final de la Supercopa d'Europa de 2008» (en anglès). UEFA, 29-08-2008. [Consulta: 17 setembre 2013].

## Enllaços externs

* Perfil la pàgina web oficial del FC Zenit St. Petersburg (anglès)
# Raja apteronota

Raja apteronota és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)

## Enllaços externs

* uBio (anglès)
# RZ de la Grua

RZ de la Grua (RZ Gruis) és un sistema binari similar a una nova, en la constel·lació de la Grua compost per una nana blanca i una estrella de seqüència principal de tipus F. Generalment és de magnitud aparent de 12,3, amb una minva ocasional a 13,4. Hom creu que els seus components s'orbiten els uns als altres aproximadament cada 8,5 a 10 hores (molt més llarg que la majoria de variables similars a les noves, que tenen períodes d'entre 3 ó 4 hores). Pertany al subgrup d'UX Ursae Majoris, sistemes d'estrelles variables cataclísmiques, on el material de l'estrella donant es dibuixa a la nana blanca on forma un disc d'acreció que queda brillant i fa fora de les dues estrelles components. El sistema s'hi troba a uns 1.434 anys llum de la Terra.
Originàriament anomenada i descoberta com a variable el 1949, es va descobrir que RZ Gruis era una estrella variable cataclísmica després que s'investigara el seu espectre el 1980. Considerat inicialment com una estrella de tipus B calenta i blava, hom va trobar que tenia línies espectrals de Balmer de l'àtom d'hidrogen. Si es tractara d'una estrella de seqüència principal del tipus B (i, per tant, estiga a una distància remota de 35.000 anys llum), estaria molt fora del pla galàctic. Els investigadors van proposar que les línies d'emissió sorgien d'un disc d'acreció al voltant d'una nana blanca en lloc de l'estrella mateixa. El sistema és poc conegut, encara que s'ha calculat que l'estrella donant és de tipus espectral F5V. Aquestes estrelles tenen espectres molt similars a una nova que ha tornat a la tranquil·litat després dels esclats, tot i que no s'ha observat que hagueren esclatat. L'Associació Americana d'Observadors d'Estrelles Variables recomana mirar aquesta classe d'estrelles per a esdeveniments futurs com ara possibles erupcions noves.

## Referències

* ↑ Afirmat a: SIMBAD.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 3 4 5 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Bisol, Alexandra C.; Godon, Patrick; Sion, Edward M. Publications of the Astronomical Society of the Pacific, 124, 912, 2012, pàg. 158–63. arXiv: 1112.3711. Bibcode: 2012PASP..124..158B. DOI: 10.1086/664464.
* ↑ «UX Ursae Majoris». AAVSO. [Consulta: 10 gener 2021].
# Raúl Moreno

Raúl Moreno és el nom dels següents personatges:
* Raúl Moreno Montaña, polític català
* Raúl Moreno Artalejo, exfutbolista madrileny
* Raúl Moreno (taekwondista), taekwondista guatemaltenc
# Radhakrishnaïta

La radhakrishnaïta és un mineral de la classe dels halurs. Rep el seu nom del geòleg indi Bangalore Puttaiya Radhakrishnan.

## Característiques

La radhakrishnaïta és un halur de fórmula química PbTe₃(Cl,S)₂. Cristal·litza en el sistema tetragonal. Es troba en agregats en forma de flama i filons, d'uns 20 micròmetres, i fent intercreixements amb altres tel·lururs i sulfurs.
Segons la classificació de Nickel-Strunz, la radhakrishnaïta pertany a «03.AA - Halurs simples, sense H₂O, amb proporció M:X = 1:1, 2:3, 3:5, etc.» juntament amb els següents minerals: marshita, miersita, nantokita, UM1999-11:I:CuS, tocornalita, iodargirita, bromargirita, clorargirita, carobbiïta, griceïta, halita, silvina, vil·liaumita, salmiac, UM1998-03-Cl:Tl, lafossaïta, calomelans, kuzminita, moschelita, neighborita, clorocalcita, kolarita, challacolloïta i hephaistosita.

## Formació i jaciments

És un mineral d'origen primari, que es troba en filons hidrotermals d'or i quars que contenen sulfurs i selenurs. Sol trobar-se associada a altres minerals com: galena, altaïta, cotunnita, radhakrishnaïta, volynskita, hessita, pirrotina, calcopirita, ullmannita o hawleyita. Va ser descoberta l'any 1985 a Champion lode, Kolar Gold Fields (Districte de Kolar, Karnataka, Índia). També se n'ha trobat al jaciment d'or i tel·luri de Dongping (Hebei, República Popular de la Xina).

## Referències

* ↑ «Radhakrishnaite» (en anglès). Mindat. [Consulta: 6 març 2016].
* 1 2 «Kolarite» (en anglès). Handbook of Mineralogy. [Consulta: 5 març 2016].